Казанның Актерлар йортында рус телле балаларга татарча спектакль күрсәтеләчәк

	7 декабрьдә Казанда М.Сәлимҗанов исемендәге Актерлар йортында “Нур” балалар театр-студиясе “Нәни принц” спектаклен күрсәтәчәк. Антуан де Сент-Экзюпериның танылган әсәре рус телле балаларга татар телендә тәкъдим ителәчәк. Бу хакта Актерлар йортының матбугат хезмәте хәбәр итә. 	 «Нур» театр-студиясе Актерлар йортында Татарстан Театр әһелләре берлеге тәкъдиме белән 2012 елдан эшләп килә.

Тамашачылар – Казан мәктәпләрендә 1-4 сыйныфларда белем алучы укучылар. Балалар рус телле яшьтәшләренә спектакльне татар телендә уйнап күрсәтүе – аларга татар телен өйрәнергә ярдәм итү максатын тота. Шуңа күрә тамашаны Татарстанның Мәдәният, Мәгариф һәм фән министрлыгы вәкилләре дә карап бәяләячәк.

Татар-информ 
	---	
Addnt.ru

	№ --- | 02.12.2016	


